*A*) Ordinatio praesentis generalis Capituli anni Domini 1533. *Diffinitores*: de **Cistercio**, s. th. pr., de Roseriis, s. th. pr., de Curia Dei, de Barbello, de Bonoportu, monasteriorum abbates ; loco domini de **Firmitate**, de Prulliaco, de Caroloco, s. th. pr., de Bellobecco, de Belloloco, de Cheminione, monasteriorum abbates ; de **Pontigniaco**de Caroliloco, s. th. pr., de Bonoradio, de Strata, de Lococrescenti monasteriorum abbates ; loco domini de **Claravalle**, de Voto, s. th. pr., de Longovillari, s. th. pr., de Frigidomonte, de Bullencuria, de Bullione, monasteriorum abbates ; de **Morimundo**, de Bellavalle, de Crista, de Vallibus, de Aceyo, monasteriorum abbates. *Confessores* : de Crista, de Belloloco, de Bullencuria, monasteriorum abbates. *Receptores excusationum* : de Lococrescenti, de Cheminione, de Theoloco, monasteriorum abbates. *Magistri caeremoniarum* : de Caroliloco, s. th. pr., de Longovillari, s. th. pr., de Bonoradio, monasteriorum abbates, et prior Cistercii. *Promotor causarum* : provisor collegii S. Bernardi, s. th. pr. *Portarius diffinitorii* : de Longovado, s. th. pr. abbas. *Notarii abbates* : de Iardineto, de Septem fontibus, monasteriorum abbates. *Auditores computationum* : de Barbello, de Aceyo, de Bullencuria, monasteriorum abbates, et quos Rmus voluerit deputare. *Notarii ad pedes* : fratres Philibertus de Divione, Ioannes de Divione, Cistercii professi. * * * *B*) Numerus abbatum Capituli generalis huius praesentis anni. — Rmus D. N. abbas Cistercii, s. th. pr., D. de Pontigniacco [Pontigniaco], D. de Morimundo, D. de Prulliaco, de Roseriis, s. th. pr., de Voto, s. th. pr., de Longovillari, s. th. pr., de Caroloco, s. th. pr., de Caroliloco, s. th. pr., de Bonoradio, de Bonoportu, de Curia Dei, de Iardineto, de Septem fontibus, de Bellobecco, de Barbello, de Strata, de Frigidomonte, de Bullencuria, de Bellavalle, de Aceyo, de Bullione, de Crista, de Vallibus in Ornesio, de Theoloco, de Lococrescenti, de Cheminione. * * * Anno Domini millesimo quingentesimo tricesimo tertio, duodecima die mensis maii, in Capitulo generali apud Cistercium celebrato, statuta sunt et diffinita quae sequuntur. ORATIONES 1.  Pro sanctissimo … *etc.* 2.  Praeterea pro serenissimo … *etc.* 3.  Insuper pro burgensibus … *etc.* 4.  Ceterum pro pace … *etc.* 5.  Demum pro felicis … *etc.* DIFFINITIONES GENERALES 6.  Nos, frater Guillermus, *etc.* et est talis : Cum totus Ordo noster … *etc.* necnon in summa 7515 libr. 13 solid. turon. pro resta computationum generalis Capituli praesentis anni Domini 1533, *etc.* 7.  Diffinitiones novissimo generali Capitulo anno Domini 1531, octava mensis maii, factas, praesens generale Capitulum ratificat, approbat et confirmat, in plenaria, *etc.* 8.  Tribulatio et angustia, quae diebus nostris christianae religioni supervenerunt, et nostrum Cisterciensem Ordinem inundaverunt in aquis multis, ex quo plures recesserunt a Domino, et in desideriis animae suae ambulaverunt, humiliari in conspectu Domini nos admonet, ut aperiat oculos suos, neque nos afflictos deserat in tempore malo, sed reconcilietur nobis faciens pacem, quam plantavit dextera eius, et quietem reddens, quam patres nostri reliquerunt nobis. Hanc ob rem praesens generale Capitulum sciens melius esse benefacientes, si voluntas Dei sit, pati quam malefacientes prosperari, ac volens ab eo incipere, a quo omne datum optimum et omne donum perfectum desursum est, in omnibus et singulis Ordinis monasteriis ordinat fieri processionem semel in septimana, qualibet prima die vacante, ac missam solemnem cum diacono et subdiacono, ac cum *Gloria in excelsis*, cuius Introitus erit *Salus populi*, cum reliquo officio, quod pro tribulatione Ecclesiae decantari solet, quousque Omnipotens Deus nostram respiciens humilitatem nostri misertus fuerit, in qua quidem processione responsorium decantabitur quod incipit  *Nos alium Deum nescimus*, etc., et ex historia Iudicum sumitur ; et post dictum responsorium decantatum dicetur illa devota antiphona Beatissimae Virgini Mariae dicata *Sub tuum praesidium*, cum versiculo *Ora pro nobis*, et collectis *Famulorum tuorum* et *Omnipotens sempiterne Deus, aedificator et custos*. Quae quidem antiphonae, versiculus et collectae etiam singulis diebus, antequam missa conventualis incipiatur decatanbuntur. Et quoniam sacer Ordo noster Cisterciensis in honorem intemeratae Virginis et Genitricis Dei Mariae praecipue fundatus et institutus esse dignoscitur, nec est aliquis, qui in afflictis Ecclesiae rebus eam, dum devote fuerit invocata, non senserit fuisse adiutricem, idem generale Capitulum, quaerens aliquo speciali suffragio specialis tribulationis apud ipsam misericordiae Reginam invenire remedia, ordinat et praecipit omnibus et singulis annis in universis monasteriis Ordinis octavas suae sacratissimae Visitationis cum tanta solemnitate celebrari, sicut de octavis Assumptionis eiusdem fieri consuetum est, decantando missam et antiphonas super *Magnificat* et *Benedictus*, et in horis diurnis cum capitulis et collectis de servitio Visitationis, ac sumendo pro vigiliis antiphonas, responsorium, lectionem, capitulum et collectam sicut in octavis praedicti festi Assumptionis. 9.  De citatione abbatum ad proximum generale Capitulum. — Cum praesens generale Capitulum ordinaverit quod omnes et singuli abbates, pro certis rationabilibus causis in proximo generali Capitulo habeant comparere, alias ex nunc prout ex tunc declarat ipsos poenis in *Benedictina* contentis esse mulctandos et puniendos. Idcirco ne cuiquam praetextu ignorantiae excusationis materia praestatur, sed omnis tollatur occasio, omnibus et singulis Ordinis commissariis districtius iniungitur, quatinus omnes et singulos Ordinis abbates, qui praesenti generali Capitulo defuerunt, ad proximum generale Capitulum citent aut citari faciant, in plenaria, *etc.* 10.  Alia diffinitio, quod abbates et religiosi non utantur camisiis lineis. Ne ex neglectu fervoris religionis Dominum his malis temporibus infensum ulterius provocemus, Capitulum generale vult, ordinat et indissimulanter praecipit omnibus abbatibus et religiosis Ordinis universi, ut in camisiis ex lana non lino utantur in posterum, sintque in hoc abbates exemplo suis, ut facilius filii iussis paternis pareant, ipsique ministrent camisias laneas, ne sub praetextu indigentiae incurrant inobedientiae malum. 11.  Refriguit adeo multorum charitas, ut publica Ordinis utilitas pene ab omnibus negligatur, et iam paucissimi inveniantur, qui communis aerarii et persolvendarum contributionum curam habeant, unde mirandum non est, si malis his diebus depereat neglecta Ordinis libertas, et privatis negotiis impie postposita ab omnibus passim dissipetur ; quapropter generale Capitulum volens in posterum damnabili talium negligentiae obviare, omnes et singulos abbates, qui contributiones monasteriis impositas integre non persolverint, debitorum et arreragiorum rationem reddituros ad proximum sequens generale Capitulum vult et ordinat citari, in plenaria, *etc.* 12.  Cum exigente communi Ordinis necessitate, pereuntibus sacrae religionis nostrae libertatibus et privilegiis debite provideri non possit, nisi tantae et tales personae ad christianissimi domini regis nostri Maiestatem mittantur, quarum reverentia et potenti sermone serenitas eius et ceterorum christiani orbis procerum affectus ad miserandum desolatis rebus nostris inclinentur ; nec quisquam valeat Rmo D. N. Cisterciensi inveniri aptior, qui auctoritate, singulari doctrina, maturitateve tantas mentes emollire possit, praesens generale Capitulum eumdem Rmum D. N. reverenter supplicat et orat humiliter, quatinus imminenti filiorum suorum calamitati paternae charitatis viscera aperiens, assumptis secum quos voluerit abbatibus, apud christianissimum regem nostrum, et eas sublimes personas, apud quas opportunum esse iudicaverit, publica Ordinis legatione et commendatione fungatur. Quoniam autem praedicta legatio sine plurimis expensis commode fieri tractarique non poterit et multorum abbatum, qui praesenti generali Capitulo comparere neglexerunt incuria praesertim factum est, ut nunc minus de promptae subventionis remedio succursi poterit, idem generale Capitulum abbates praesentes et hoc anno comparentes tamquam diligentes, ac eos qui extra regnum imperiali aut alteri subiiciuntur dominio, hortatur tantum et monet charitative communi omnium calamitati medendae aliquid gratiosae contributionis impendere, ceteros abbates nunc absentes ad ultimi subsidii anno Domini 1520 impositi taxam vult imponi et cogi, necnon per Ordinis commissarios vel ab eis commissos ad proxime sequens generale Capitulum citari, secus si non comparuerint, ex nunc prout ex tunc poenas in *Benedictina* contentas se noverint incurrisse. Monasteria vero monialium, quia parem communium Ordinis privilegiorum, libertatumque cum ceteris Ordinis monasteriis gratiam sortiuntur, taxari secundum ultimi subsidii quottam, a taxatis taxas percipi et levari, sicut et praefatis abbatibus absentibus, iniungit, diffinit et ordinat, in plenaria, *etc.* DIFFINITIONES SPECIALES 13.  Domini abbatis de Claravalle laudabilis diligentia, quam illustrissimi principis Ioannis Portugalliae regis, et Rmi D. Alphonsi tituli S. Blasii cardinalis litterae praesenti Capitulo generali commendabilem fecerunt promeretur, ut coeptum Dei et Ordinis opus, quod nondum toto suae commissionis triennio perficere potuit commissionis renovatione et prolongatione temporis adiuvetur. Quamobrem idem generale Capitulum commissionem praedictam a data praesentis Capituli usque ad sequens quadriennium eidem domino abbati de Claravalle renovat et prorogat, in plenaria, *etc.* 14.  Ipsa nobis insinuante experientia, praesens generale Capitulum considerans labores, impensas et religionis zelum abbatis de Caroliloco, s. th. pr., in Anglia et Scotia ex commissione generalis Capituli anno Domini 1531 visitantis, acta per eum in praedicta visitatione, tam in reformationibus quam visitationibus, ac aliis in quodam libello, Capitulo generali praesentato, contenta laudat, ratificat et confirmat, in plenaria, *etc.* 15.  Fuit ordinatum ut celebraretur missa de adversitate Ecclesiae, et processio fieret die secunda Capituli generalis, assistentibus omnibus abbatibus pro impetranda Dei gratia, ut consolaretur nos in tribulationibus praesentis temporis, et potissimum in revocatione electionum huius regni. 16.  Plene informatum Capitulum generale per relationem abbatis de Longovillari, s. th. pr., de satisfactione et humiliatione fratris Ioannis Berar, monasterii de Laude religiosi, omnes poenas ac temporales poenitentias ei remittit, excepto quod quia in Virginis gloriam maculam posuit, decurtatis vestibus vestietur, usque ad aliam Capituli generalis dispositionem. 17.  Quia abbates maioris et minoris Poloniae, pro contributionibus miserunt Rmo D. N. Cisterciensi 125 francos, supplicantes ut propter bellorum incursiones ac varia incommoda quae pertulerunt, ab arreragiis excusentur, et eadem ipsis quittarentur, promittentes se in futurum contributiones Ordinis plene exsolvaturos, praesens generale Capitulum ab arreragiis eos excusat, et quittantiam Rmi super eisdem gratissimam habet, in plenaria, *etc.* ELECTIONUM CONFIRMATIONES 18.  Visis provisionibus SS. patris domini Clementis VII Dei providentia Papae, super expeditione bullarum in forma coadiutoriae concessarum fratri Ioanni Maulion in monasterio de Bullione, praesens generale Capitulum eas cum reverentia recipit, gratasque et acceptas habet, in plenaria, *etc.* IUDICES 19.  Ad relationem abbatis de Roseriis, s. th. pr., generale Capitulum cartam visitationis abbatis de Bellavalle, in monasterio de Charitate, cui immediate praeest, relictam confirmat et approbat in omnibus suis articulis, excepto articulo illo de excommunicatione lata, in plenaria, *etc.* 20.  Processum factum contra fratrem Ioannem Verdier, religiosum monasterii de Noa, accusatum super quibusdam gravibus criminibus, et convictum, cum sententia abbatis de Voto, s. th. pr., commissarii, ipsum Capitulum generale approbat, ratificat et confirmat, in plenaria, *etc.* 21.  Quoniam periculosum est ovibus sine pastore diu evagari, innotueritque praesenti generali Capitulo fratrem Ioannem Cloquette electum pensionarium de Loco Dei in Pontino esse sine abbate et obedientia, Capitulum generale ordinat abbati de Voto commissario, ut per omnes iuris et iustitiae vias hunc compellat profiteri proprio abbati, cum potestate substituendi, si opus fuerit, in plenaria, etc. 22.  Visis informationibus factis contra abbatissam de Insulis generali Capitulo praesentatis, ac etiam contra abbatissam de Consolatione, praesens generale Capitulum negotium ipsum totum committit domino Pontigniaci ad procedendum usque ad sententiam diffinitivam depositionis inclusive, prout iuris erit et rationis, in plenaria Ordinis potestate, etiam cum potestate subdelegandi abbatem vel abbates qui habeat vel habeant similem potestatem. 23.  Abbati de Aceyo praecipitur ut omnibus viis et mediis rationabilibus et honestis cogat abbatem de Monte Sanctae Mariae solvere contributiones suas, quas a pluribus annis distulit solvere, et eas quas ut commissarius Ordinis a multis monasteriis Sabaudiae recepit, de quibus eidem rationem reddet, in plenaria, *etc.* 24.  Volens generale Capitulum effrenatam quorumdam religiosorum Cariloci rebellionem et inobedientiam refrenare, fratres Thomam Lanecot, Franciscum Byllery et Guydonem Morchot, religiosos Cariloci expresse professos, iubet in monasteriis per ipsorum abbatem assignandis commorari, usque ad Rmi aut generalis Capituli revocationem, in plenaria, *etc.* 25.  Ne superbiae fastus impunitatem peccantibus promittat, Capitulum generale informatum de excessu fratris Ioannis Laucet, conversi monasterii de Bullencuria, qui habitu conversorum relicto, monachorum inconsulto abbate proprio recepit, prohibet praedicto abbati, ne illum in tali habitu recipiat. 26.  Abbati de Voto generale Capitulum committit, ut si compererit fratrem Andream Potier, religiosum Savigniaci per saeculum evagari in perniciem nostrae religionis, eum in carcerem detrahat et puniat, in plenaria, *etc.* 27.  Audita querimonia abbatis de Bullione super centum francis sibi ex mutuo debitis per abbatem Montis Sanctae Mariae, Capitulum generale committit abbati de Roseriis, s. th. pr., ut si in monasterio de Monte S. Mariae cognoverit esse dicto abbati de Bullione obligatum, hunc per Ordinis censuras ad satisfaciendum compellat, in plenaria, *etc* TRACTATUUM CONFIRMATIONES 28.  Ne quidquam bonorum Ordinis depereat, quinimo transactiones ecclesiae in ipsius utilitatem vergant, generale Capitulum transactionem et contractum inter abbatem de Barbello, et honorabilem virum magistrum Claudium Pinot, committit abbati de Prulliaco, patri abbati dicti monasterii de Barbello, ad informandum super utilitate dicti contractus, et ad referendum proximo generali Capitulo, in plenaria, *etc.* 29.  Contractum initum et passatum inter abbatem et conventum de Frigidomonte ex una, et nobilem virum Ioannem du Monceau scutiferum ex altera partibus, super quadam domo et suis appenditiis ad praedictam domum de Frigidomonte spectante, generale Capitulum committit abbati de Caroliloco, s. th. pr., ut informationibus per eum legitime factis de commodo vel incommodo, eumdem contractus approbet aut reprobet, in plenaria, *etc.* 30.  Contractum initum et passatum inter abbatissam et conventum monasterii de Paraclito ex una, et domicellam Mariam de May, viduam et relictam domini Anthonii de Sainct Delys ex altera, super quadam domo data et assignata monasterio de Paraclito, in Ambianensi dioecesi, ad relationem abbatum de Longovillari et de Caroliloco, s. th. pr., praesens generale Capitulum ratificat, approbat et confirmat, in plenaria, *etc.* 31.  Contractus factus, initus et passatus inter venerabilem abbatem et conventum de Valcellis ex una, et Ioannem Caperon ex altera, Capitulum generale committit abbatibus de Caricampo et de Longovillari, et cuilibet eorum in solidum, ut informent super utilitate talis contractus, et si utilis repertus fuerit, confirment in plenaria, *etc.* 32.  Visis litteris provisoris collegii S. Bernardi Parisiensis super concessione cuiusdem [cuiusdam] camerae collegii, existentis in parvo dormitorio baccalariorum, inter cameram de Villari et de Precibus, et confirmatione Rmi D. Ioannis abbatis Cistercii facta monasterio de Maceriis in Burgundia, praesens generale Capitulum easdem litteras cum confirmatione inde secuta, confirmat et approbat, volens baccalarios de Maceriis, qui in collegio erunt, gaudere tali camera cum honoribus et oneribus solitis, in plenaria, *etc.* CONTUMACES 33.  Abbatissam de Planis, in provincia Provinciae, rebellem, protervam, debitae correctionis sanctaeque reformationis viam intrare et amplecti nolentem, extra Ordinem et contra privilegia a Sancta Sede indulta, statutaque Ordinis appellantem, iuxta eorum tenorem, generale Capitulum sententiam excommunicationis incurrisse declarat, omnibus et singulis regularibus Ordinis personis districtius iniungendo, quatinus praedictam abbatissam, et praefati monasterii de Planis moniales, eidem faventes et adhaerentes quas simili censura diffinit et ordinat innodari, excommunicatas esse denuntient. 34.  Hoc anno revocata est declaratio et diffinitio contumaciae abbatissae Sancti Sigismundi in patria Bearnensi, datae anno Domini 1529. REHABILITATIONES 35.  Ad instantiam abbatis de Bellobecco supplicantis pro fratre Remigio Dandyn, qui suadente diabolo pluries in contagium carnis lapsus est, deinde punitus et correctus emendatioris vitae propositum in Domino servavit, praesens generale Capitulum de sancta eius conversatione et devota in Domino perseverantia confidens, ipsum eumdem fratrem Ioannem Dandyn rehabilitat ad omnes gradus, officia, et dignitates, abbatiali dignitate inclusa, in plenaria, *etc.* 36.  Ad idem, de fratre Matheo Regis, monasterii de Longovillari expresse professo, qui suffuratis aliquot pecuniis, per tabernas monasterio vicinas discurrens, illicentiatus monasterium egressus est, et cum meretricibus et aliis dissolutis personis per saeculum evagatus est, ad abbatis sui, s. th. pr. instantiam rehabilitatur. 37.  Ad idem, ad instantiam praedicti abbatis de Longovillari, s. th. pr., pro fratre Ludovico Lebrun, qui a sex vel septem annis vagabundus in saeculo, relicto regulari et saeculari sumpto habitu, pluries apostatavit, et in plurimis furtis fuit deprehensus. LITTERAE MISSIVAE 38.  Reverendissimo in Christo patri ac domino singulari, domino Alphonso, tituli Sancti Blasii cardinali, et Portugalliae Infanti nobilissimo. Benedictus Deus, qui non amovit misericordiam suam a nobis, sed dedit humilitati nostrae gratiam in conspectu vestro, ut dignaremini excitare in nobis ignem sanctae reformationis, quem cum velit Dominus vehementer accendi, gratiosis Dominationis vestrae litteris scintillantem, iam ita inflammatis, ut nihil prorsus amplioris possit succedere laetitiae, quam sentire Celsitudinem vestram intueri nos de excelso sancto suo, et religionem nostram de longe prospicere. Fecit Reverendissima Paternitas vestra quod veros Ecclesiae proceres decet et cardinales, ultroque obtulit gratiam, qua nec maiorem apud Rmam D. V. quibus possemus obsequiis et precibus vellemusque demereri. Eam propterea venerabili coabbati nostro de Claravalle, cuius commissionem pro sancto vestro desiderio renovavimus, maiore fiducia non defuturam arbitramur, quo in opere Dei nobilitatem summam dignitati maxime compactam tam sancti propositi non adiutricem modo sed motricem intelleximus. Et ea quidem nostra obligatione totiusque Cisterciensis religionis devotione adeo singulari, ut nihil pium sanctumve Domino offerre velimus in posterum, in quo Sublimitatem vestram participem commendatamque non precemur. SUFFRAGIA 39.  Frater Guillermus, abbas Cistercii, *etc.* nobilibus et egregiis viris, magistris, Petro Waldin et Guillelmo Hault, et eorum consortibus Anglis, sanctae devotionis suffragium salutare. Quamquam divinae legis … *etc.* … ad instantiam abbatis de Caroliloco, vobis omnium bonorum spiritualium … concedimus participationem et associationem, *etc.* Datum, *etc.* 40.  Ad idem, pro domino de Molembays. 41.  Ad idem, pro devoto monasterio de Vinea in urbe Lovaniensi situ, ad instantiam abbatis de Iardineto. 42.  Ad idem, pro domino Ioanne Auchemaud, Cuiselli decano, ad instantiam abbatis de Caroliloco, s. th. pr. 43.  Ad idem, ad instantiam abbatis de Bonoradio et supplicationem nobilis viri Blasii de Roddon, omnibus et singulis, qui cepellam [capellam] per eumdem nobilem in parochia de Menetreau, in honorem sanctae Reginae fundatam, visitaverint, et de bonis suis dederint, et manus porrexerint adiutrices. COMMISSIONES 44.  Renovata est commissio data domino Claraevallis in ultimo Capitulo generali anno Domini 1531, pro visitationibus monasteriorum Hispaniae, Portugalliae, etc., usque ad quadriennium, comprehendendo annum praesentem pro quo durat adhuc eius commissio. 45.  Item, data est commissio abbatibus de Woburnia et de Gratiis in Anglia, secundum tenorem qui sequitur. Nos, frater Guillermus, *etc.* et est talis : Salus redemptarum … *etc. ut in anno* 1530, n° 67. Eapropter generale Capitulum debite informatum et certificatum de discretione, idoneitate et sufficientia dominorum abbatum de Woburnia et de Gratiis, Ordinis Cisterciensis, in illustrissimo regno Angliae, ipsis et eorum cuilibet in solidum … *etc. ut in forma generalis commissionis*. Sequuntur nomina monasteriorum per dictos commissarios visitandorum, videlicet de Strafordia, de Boxleya, de Coggeshal, de Ponte Roberti, de Tilteya, de Wardona, de Saltreia, de Sibtona, de Pippewella, de Garendona, de Miravalle, de Bordesleya, de Stanleya, de Hayles, de Bytlesdona, de Flexleya, de Bruernia, de Stonleya, de Thama, de Regaliloco, de Mendham, de Waverleya, de Belloloco regis, de Laetoloco, de Quarrera, de Byndona, de Newham, de Donkeswella, de Lynterna, de Clyva, de Bucklandia, de Gratiis, de Bucfrastria, de Kyngeswolde, et de Pyulleya (*sic*). Item monasteria monialium de Cokehill, de Tarrant, et de Marham. Ut autem de praedictae commissionis executione et diligentia debite constare possit, praefatis abbatibus et eorum cuilibet districtius iniungitur, ubi iniquitate temporum et nimia locorum distantia Cistercium singulis annis adire non poterunt, saltem Rmi D. abbatis Cisterciensis in Francia vicario, aut collegii S. Bernardi apud Parisios provisori, de actis et factis referre teneantur ; et nisi hoc fecerint, et de triennio in triennium in generali Capitulo per se aut expressum nuntium comparuerint, praesentem commissionem idem generale Capitulum nullius esse vigoris decernit et ordinat in plenaria Ordinis potestate. Datum, *etc.* 46.  Item, similis facta est commissio pro abbatibus de Fontibus et de Bellalanda ad quinquennium et secundum tenorem praemissae pro monasteriis Angliae, Ordinis Cisterciensis, quorum nomina sequuntur, videlicet de Furnesio, de Rievalle, de Caldra, de Forda, de Novomonasterio, de Salleya, de Whalleya, de Kirkested, de Valle Dei, de Parcolude, de Combermere, de Valle regali, de Byldewas, de Swineshede, de Hylton, de Crokkesden, de Woburnia et de Cumba. Item, monasteria monialium, videlicet de Appelton, de Sinningthwaite, de Esholt, de Hampolle, de Wallyngierett, de Ardynthone, de Ellerton, de Swine, de Greenfielf, de Stixwold, de Kirkless, de Goykwell, de Nuncoton, et de Newcastell. Datum, *etc.* 47.  Ad idem pro dominis abbatibus de Cupro et de Vallelucis, pro monasteriis utriusque sexus dicti Ordinis Cisterciensis, in inclytissimo regno Scotiae situatis, similiter ad quinquennium. * * * 48.  Quia propter agendorum multiplicitatem … *etc. ut in anno* 1506, n° 30. 